Беларуска-нарвежскія адносіны

Дыпламатычныя адносіны паміж Рэспублікай Беларусь і Каралеўствам Нарвегія ўсталяваныя 4 лютага 1992 года.

Міністр замежных спраў Беларусі Уладзімір Сянько наведаў Нарвегію ў кастрычніку 1996 года.

Пасол Нарвегіі ва Украіне акрэдытаваны па сумяшчальніцтву ў Беларусі, уручыў даверчыя граматы кіраўніку беларускай дзяржавы 2 мая 2017 года.

29 лістапада 2018 года адбылося ўручэнне даверчых грамат Каралю Нарвегіі Паслом Беларусі Дзмітрыем Мірончыкам (з рэзідэнцыяй у Стакгольме).

Беларуска-нарвежскі палітычны дыялог падтрымліваецца па лініі міністэрстваў замежных спраў.

У рамках Мюнхенскай канферэнцыі па бяспецы ў лютым 2016 годзе адбылася сустрэча Міністра замежных спраў Беларусі Уладзіміра Макея з Міністрам замежных спраў Нарвегіі .

Са студзеня 2016 года адноўлена практыка правядзення двухбаковых кансультацый паміж МЗС, якія прайшлі ў Мінску на ўзроўні начальнікаў упраўленняў.

У адзначэнне 25-годдзя ўстанаўлення дыпламатычных адносін паміж дзвюма краінамі (4 лютага 2017) адбыўся абмен нотамі паміж Міністэрствам замежных спраў Рэспублікі Беларусь і .

5 снежня 2017 года у Жэневе быў падпісаны пратакол аб завяршэнні двухбаковых перамоў па доступе на рынкі тавараў і паслуг паміж Беларуссю і Нарвегіяй у рамках далучэння нашай краіны да Сусветнай гандлёвай арганізацыі.

Беларуска-нарвежскія кансультацыі на ўзроўні намеснікаў міністраў замежных спраў прайшлі ў 2017, 2018 і 2020 гадах гадах.

Сустрэчы кіраўнікоў МЗС дзвюх краін У. Макея і  адбыліся ў рамках шматбаковых мерапрыемстваў у 2018 і 2019 гадах.

У жніўні 2019 года па запрашэнні старшыні Парламенцкай канферэнцыі Балтыйскага мора (ПКБМ), дэпутата Стортынга  старшыня Пастаяннай камісіі па міжнародных справах Палаты прадстаўнікоў Нацыянальнага сходу Рэспублікі Беларусь В. І. Варанецкі і Пасол Д. Л. Мірончык прынялі ўдзел у 28-й канферэнцыі ПКБМ у Осла.

У снежні 2019 года Міністр транспарту і камунікацый Беларусі А. М. Аўраменка наведаў Нарвегію. Адбылася яго сустрэча з Міністрам транспарту і сувязі Нарвегіі .

 Гандлёва-эканамічнае супрацоўніцтва 
Гандлёва-эканамічныя адносіны з’яўляюцца найбольш актыўным кірункам двухбаковага супрацоўніцтва, а Нарвегія выступае найбуйнейшым імпарцёрам беларускай прадукцыі сярод скандынаўскіх краін.

Двухбаковы гандаль Беларусі і Нарвегіі за 2015—2019 гады

млн. долараў ЗША
20152016201720182019товараобарот299,6268,4294,6305,3330,0экспарт130,7106,6125,3147,2152,0імпарт168,9161,8169,3158,0178,0

У 2019 годзе тавараабарот склаў 330,0 млн долараў ЗША, павялічыўшыся на 8,1 % у параўнанні з 2018 годам. Беларускі экспарт склаў 152,0 млн долараў, імпарт з Нарвегіі — 178,0 млн долараў.

Аснову беларускага экспарту склалі калійныя ўгнаенні, рапсавы алей, пруткі з нелегіраванай сталі. У наменклатуры таксама прысутнічае высокатэхналагічная прадукцыя: машыны і механічныя прылады спецыяльнага прызначэння, рэнтгенаўская апаратура, прылады на вадкіх крышталях, лазеры, трактары, біноклі, рухавікі і электрычныя генератары.

У імпарце пераважае рыба. Пры гэтым у апошнія гады Беларусь трывала займае адно з першых месцаў у свеце па імпарту нарвежскай стронгі.

У 2019 годзе абарот гандлю паслугамі склаў 32,7 млн долараў, экспарт — 5,8 млн долараў, імпарт — 26,9 млн долараў. Найбольш важкія пазіцыі ў беларускім экспарце займаюць кампутарныя, транспартныя, турыстычныя і іншыя дзелавыя паслугі.

У 2019 годзе аб’ём нарвежскіх прамых інвестыцый на чыстай аснове склаў 65,2 тыс. долараў. Назапашаны аб’ём нарвежскіх інвестыцый на 1 студзеня 2020 года — 4,4 млн долараў, у тым ліку 4,2 млн долараў — прамыя інвестыцыі.

У Беларусі зарэгістравана 5 кампаній з нарвежскім капіталам (2 сумесныя арганізацыі і 3 замежныя арганізацыі). Найбольш шырока вядомым праектам у ІТ-сферы з’яўляецца кампанія Frontbyte, якая стала першым рэзідэнтам Парку высокіх тэхналогій з нарвежскім капіталам. Яе распрацоўка, AR-праграма для гольфа BirdieEyes, увайшла ў ТОП-5 бясплатных мабільных праграм у App Store ў Нарвегіі ў сярэдзіне 2019 года.

Нарвегія
Катэгорыя:Знешняя палітыка Нарвегіі